b'\n_START_ARTICLE_\nHenrik av Burgund\n_START_SECTION_\nFamiliebakgrunn\n_START_PARAGRAPH_\nHenrik ble f\xc3\xb8dt i 1066 i Dijon i dagens franske region Bourgogne som den yngste s\xc3\xb8nnen til Henrik le Damoiseau, eldste s\xc3\xb8nn og arving av Robert I av Burgund. Hans to eldre br\xc3\xb8dre, Hugo og Odo, arvet hertugd\xc3\xb8mmet Burgund (sistnevnte etter at den eldre broren ble munk). Selv om hans mor Sibylla ofte er nevnt i tradisjonelle genealogier som datter av Berenguer Ramon I av Barcelona og hans hustru Guisla de Llu\xc3\xa7\xc3\xa0m, er dette slektskapsforhold ikke bekreftet eller nedtegnet i noe charter i middelalderen, og Sibylla kan ha v\xc3\xa6rt datteren av Reginald I, noe som gj\xc3\xb8r henne til tante p\xc3\xa5 morssiden av grev Raymond av Burgund (hersker av Galicia, som da ville v\xc3\xa6re, om denne tilknytningen er riktig, v\xc3\xa6re en fetter av Henrik._NEWLINE_En av Henriks tanter p\xc3\xa5 farssiden var Constance av Burgund, hustru av Alfonso VI av Le\xc3\xb3n, og en av hans grandonkler var Hugo, abbed av Cluny, en av de mest innflytelsesrike og \xc3\xa6rverdige personlighetene i sin tid. Grev Henriks familie var meget mektig og styrte mange byer i Frankrike som Chalon, Auxerre, Autun, Nevers, Dijon, M\xc3\xa2con og Semur. Han var ogs\xc3\xa5 en fjern fetter av pave Callistus II.\n_START_SECTION_\nReconquista\n_START_PARAGRAPH_\nEtter nederlaget til de kristne troppene i slaget ved Sagrajas i oktober 1086, appellerte kong Alfonso VI av Le\xc3\xb3n i l\xc3\xb8pet av de f\xc3\xb8rste m\xc3\xa5nedene det p\xc3\xa5f\xc3\xb8lgende \xc3\xa5ret om hjelp fra kristne p\xc3\xa5 andre siden av Pyreneene i kampen mot maurerne. Mange franske adelsmenn og soldater tok imot appellen, blant dem Raymond av Burgund, Henriks bror, hertug Odo, og Raimond IV av Toulouse (eller St. Gilles), Ikke alle av dem kom p\xc3\xa5 samme tid til Iberia, og det er mest sannsynlig at Raymond av Burgund kom f\xc3\xb8rst i 1091. Noen forfattere hevder at grev Henrik kom f\xc3\xb8rst med ekspedisjonen som ankom i 1087, selv om "dokumentarisk bevis her er langt mer spinkel", hans tilstedev\xc3\xa6relse er kun bekreftet f\xc3\xb8rst i 1096 da han opptrer ved \xc3\xa5 bekrefter fueros (r\xc3\xa5d eller lovforsamling) ved Guimar\xc3\xa3es og Constantim de Panoias._NEWLINE_Disse franske adelsmenn giftet seg med d\xc3\xb8trene til kong Alfonso VI: Raymond av Burgund med infanta Urraca, senere dronning Urraca av Le\xc3\xb3n; Raimond IV av Toulouse giftet seg med Elvira; og Henrik av Burgund giftet seg med Teresa av Le\xc3\xb3n, en datter utenfor ekteskap som kongen hadde f\xc3\xa5tt med sin elskerinne Jimena Mu\xc3\xb1oz.\n_START_SECTION_\nPakt med Raymond av Burgund\n_START_PARAGRAPH_\nMellom begynnelsen av 1096 og slutten av 1097 gikk grev Raymond, da han inns\xc3\xa5 at hans innflytelse i Curia Regis (kongelige r\xc3\xa5d) minsket, inn i en enighet med sin fetter Henrik, som enn\xc3\xa5 ikke hadde blitt utnevnt til guvern\xc3\xb8r av Portugal. Da kong Alfonsos eneste s\xc3\xb8nn, Sancho Alf\xc3\xb3nsez ble f\xc3\xb8dt en gang rundt 1093, ble det oppfattet som en trussel for de to fetternes ambisjoner. De ble enige om dele makten, den kongelige skattekiste, og \xc3\xa5 st\xc3\xb8tte hverandre for felles vinning. Under denne avtalen, som ble velsignet av deres stekning, abbed Hugo av Cluny, Raymond \xc2\xablovte sin fetter under ed \xc3\xa5 overlate ham konged\xc3\xb8mmet Toledo og en tredjedel av den kongelige skattekiste\xc2\xbb. Det synes som om at informasjonen om denne pakten n\xc3\xa5dde fram til kongen. For \xc3\xa5 motvirke avtalen til sine to svigers\xc3\xb8nner, utnevnte han Henrik til guvern\xc3\xb8r av regionen som strakte en flumine mineo usque in tagum (\xc2\xabfra elven Mi\xc3\xb1o og til breddene av elven Tajo\xc2\xbb, det vil si den nordlige halvdelen av dagens Portugal). Fram til da hadde denne regionen var styrt av grev Raymond som n\xc3\xa5 hadde f\xc3\xa5tt sin makt begrenset til kun Galicia._NEWLINE_Som f\xc3\xb8lge ble begge fetterne rivaler framfor allierte da de fikk interesser som var i konflikt med hverandre. Pakten om etterf\xc3\xb8lgelse til tronen gikk opp i r\xc3\xb8yk, og deretter fors\xc3\xb8kte begge \xc3\xa5 skaffe seg fordeler hos kong Alfonso.\n_START_SECTION_\nUavhengighet for grevskapet Portugal\n_START_PARAGRAPH_\nDa Raymond av Burgund d\xc3\xb8de i 1107, giftet hans enke, dronning Urraca, seg av politiske og strategiske grunner seg med kong Alfonso I av Arag\xc3\xb3n (kalt for el Batallador, \xc2\xabkrigeren\xc2\xbb). Ekteskapet var ingen velsignelse, og ektemann og hustru kranglet med tidsalderens brutalitet og gikk i \xc3\xa5pen krig med hverandre. Henrik tok \xc3\xb8yeblikk fordel av familiekonflikten og den politiske uroen og erkl\xc3\xa6rte uavhengighet for grevskapet Portugal. Alfonsos la byen Astorga i Le\xc3\xb3n og Urraca under beleiring i 1112. Henrik holdt byen p\xc3\xa5 vegne sin svigerinne Urraca._NEWLINE_Henrik d\xc3\xb8de den 12. mai 1112 fra de s\xc3\xa5r han hadde f\xc3\xa5tt under beleiringen. Hans levninger ble fraktet, i henhold til hans tidligere ordre, til Braga hvor han er gravlagt i et kapell i katedralen i byen, en bygning som han selv hadde fremmet. Etter hans d\xc3\xb8d var det hans enke Teresa som styrte grevskapet ettersom deres s\xc3\xb8nn Afonso var kun tre \xc3\xa5r p\xc3\xa5 denne tiden.\n_START_SECTION_\nArv og etterm\xc3\xa6le\n_START_PARAGRAPH_\nGrev Henrik var leder av en gruppe adelsmenn, munker og geistlige av fransk opphav som fikk stor innflytelse p\xc3\xa5 Den iberiske halv\xc3\xb8y, fremmet mange reformer og introduserte flere kirkelige institusjoner fra den andre siden av Pyreneene, eksempelvis klosterreglene til Cluny og innen liturgien de romerske riter. De overtok vesentlige kirkelige og politiske posisjoner, noe som provoserte et sterkt tilbakeslag i l\xc3\xb8pet av de siste \xc3\xa5rene av regjeringstiden til kong Alfonso VI av Le\xc3\xb3n og Castilla.'